**Skylake** on Inteli mikroarhitektuur, mis põhineb 14 nm Broadwelli kiibil. See mikroarhitektuur avalikustati 2014. aasta septembris Intel Development Forumi (IDF14) raames. Turule peaksid Skylake'i protsessorid jõudma 2015. aasta teises pooles. 

Kasutades levinud Inteli terminoloogiat, on Skylake „Tick-Tock’ mudeli Tock, sest Broadwelli kiibile luuakse uudne arhitektuur. Skylake tehnoloogiale üleminek saab olema suur samm, sest oodata uut CPU ja GPU jõudlust ning senisest väiksemat energiakulu.

Detailid
--------

Skylake'i protsessoreid on oodata neljas suuremas kategoorias: U, Y, H ja S. S-kategooria on mõeldud lauaarvutitele ning U, Y ja H on BGA tüüpi sokliga mobiilsete seadmete protsessorid. Skylake saab põhinema Sunrise Bay platvormi Sunrise Point kiibistikul seerianumbriga 100 ja versioonidel "H" ja "S" on ühilduvus DDR4 muutmäluga. 

"U ja "Y" versioonid toetavad 1 kaherealise mälumooduli pesa kanali kohta, kuid "S" ja "H" versioonid 2 kaherealise mälumooduli pesa kanali kohta. Põhja- ja lõunasilla vahel lubatakse otseühendust kiirusel kuni 8 GT/s. 

### Inteli peavoolu protsessorite võrdlus

|  |  |  |  |  |  |  |
| --- | --- | --- | --- | --- | --- | --- |
|  | **Intel Sandy Bridge** | **Intel Ivy Bridge** | **Intel Haswell** | **Intel Broadwell** | **Intel Skylake** | **Intel Cannonlake** |
| **Protsessori arhitektuur** | Sandy Bridge | Ivy Bridge | Haswell | Broadwell | Skylake | Cannonlake |
| **Protsessori kivi suurus** | 32 nm | 22 nm | 22 nm | 14 nm | 14 nm | 10 nm |
| **Suurim tuumade arv** | 4 | 4 | 4 | 4 | 4 | Teadmata |
| **Kiibistik** | 6. seeria Cougar Point | 7. seeria Panther Point | 8. seeria Lynx Point | 9. seeria Wild Cat Point | 100. seeria Sunrise Point | 200. seeria Union Point |
| **Sokli tüüp** | LGA 1155 | LGA 1155 | LGA 1150 | LGA 1150 | LGA 1151 | Teadmata |
| **Toetatud mälu** | DDR3 | DDR3 | DDR3 | DDR3 | DDR4/DDR3 | DDR4 |
| **Thunderbolt** | Jah | Jah | Jah | Jah | Jah Alpine Ridge | Jah |
| **Väljalaskeaasta** | 2011 | 2012 | 2013–2014 | 2015 | 2015 | 2016 |

Tehnoloogia
-----------

Uue arhitektuuri loomine on suurem muutus kui uue kiibi kasutuselevõtt vana arhitektuuriga. Seepärast on oodata Skylake protsessoritega rohkem jõudlust ja vähem energia kulu. Suurim edasiminek on tõenäoliselt aga just graafika alaselt.

### Graafika

Teadaolevalt kaasneb Skylake'i protsessoriga Inteli 9. generatsiooni integreeritud graafikaprotsessor. Sellel saab olema kuni 72 protsessimisvõimelist üksust, mis on 50-protsendiline edasiminek eelmise tehnoloogia - Broadwelliga võrreldes. Skylake protsessorid pakuvad kolme tüüpi mälu konfiguratsioone - GT2, GT3e ja GT4e.

Skylake ehitatakse sisse ka uudne video kooder ja dekooder, mis muuhulgas ka toetab uusi koodeki tüüpe. Riistvara dekooder töötab JPEG, JMPEG, MPEG2, VC1, WMV9, AVC, H264, VP8 ja HEVC/H265 pildi ning video standarditega. Kooder lubab JPEG, MPEG2, AVC, H264, VP8 ja HEVC/H265 standardite tuge. Kuulduste kohaselt võib Intel lisada ka VP9-videokoodeki toe.

Skylake mikroprotsessoritel saab olema DisplayPort, embedded DisplayPort, DVI ja HDMI liidesed. Maksimaalseks resolutsiooniks DP ja eDP liidestel saab olema 4096 x 2304 60 Hz juures kasutades 24 bitti piksli kohta ja 24 või 60 Hz juures saab resolutsiooniks 4096 x 2160."Y" seeria protsessoritel saavad olema väiksemad toetatud resolutsioonid.

Skylake graafikakaart toetab DirectX 11.2 ja vanemaid, OpenGL 5.0 ja Open CL 2.1/1.2 rakendusliideseid.

### Mälu

Sarnaselt eelmise kahe tehnoloogia, Hashwelli ja Broadwelliga, saab ka Skylake'il olema kuni 128 MB sisse ehitatud DRAM-mälu. Seda kasutatakse viimase astme vahemäluna nii CPU kui ka GPU poolt. Graafika üksuselt on oodata ka jagatud virtuaalmälu tuge. Mis peaks tagama CPU ja GPU lähedasema mälu jagamise ja seeläbi oluliselt kiirendama nende programmide tööd, mis paralleelselt mõlemat kasutavad.

Intel lõi ka mälu spetsifikatsiooni UniDIMM Skylake arhitektuurile, sest Skylake integreeritud mälukontrollerid võimaldavad suhtlust nii DDR3- kui ka uudse DDR4-standardiga.

Arvamused
---------

Meedia on heas mõttes üllatunud, et Skylake jõuab turule juba 2015. aastal, sest see tähendab seda, et Intel suudab hoida tempot ja esitleda uut tehnoloogiat iga aasta. Võttes arvesse eelmise tehnoloogia, tootmise hilinemist paistab, et Skylake ja Broadwell jõuavad turule väga väikese vahega.

Viited
------

1. ↑  "IDF 2014 Intel demonstrates Skylake, due H2'2015"  2014-09-09. Vaadatud 30. november 2014
2. 1 2  "Intel Corporation’s Skylake Is a Bigger Deal Than You Might Think" 2014-05-12. Vaadatud 06.12.2014
3. 1 2 3  "Intel 14nm Skylake Details Leaked -Configurations, TDP, Memory and eDRAM Detailed" Vaadatud 07.12.2014
4. ↑  "Intel Skylake Processors To Integrate Iris GT4e Level Graphics Chip – Features 72 Execution Units and Up To 128 MB eDRAM LLC" Vaadatud 07.12.2014
5. 1 2 3 4 5  "Some features of Skylake graphics architecture" 2014-06-09. Vaadatud 06.12.2014
6. ↑  "Intel Skylake Could Feature Dual DDR3/DDR4 Memory Support with Double IMCs" Vaadatud 7.12.2014
7. ↑  "Intel may delay the release of Skylake generation processors" 2014-03-11. Vaadatud 7.12.2014

Välislingid
-----------

* Skylake bug causes Intel chips to freeze under ‘complex workloads’, ExtremeTech.com, 11. jaanuar 2016